कर्नाटक विधान सभा चुनावों के लिए कांग्रेस ने रविवार (15 अप्रैल) को अपनी पहली लिस्ट जारी कर दी। इसमें 218 उम्मीदवारों के नाम का एलान किया गया है लेकिन टिकट बंटवारे पर कांग्रेस में घमासान छिड़ गया है। पार्टी के अंदर जारी कलह सतह पर आ गई है। कई कांग्रेसी नेताओं ने टिकट न मिलने से नाराज होकर लोकसभा में पार्टी के नेता और पूर्व रेल मंत्री मल्लिकार्जुल खड़गे के आवास पर विरोध प्रदर्शन किया है। टिकट से वंचित किए गए पार्टी नेता अंजनामूर्ति के समर्थक भी नाराज होकर विरोध-प्रदर्शन करने लगे। नेलमंगला के पास एनएच पर भी कांग्रेसियों ने टायर जलाकर विरोध किया। एक अन्य टिकट दावेदार नेता बृजेश कलप्पा ने भी ट्विटर पर अपनी नाराजगी जाहिर की है। माना जा रहा है कि सभा नाराज नेताओं ने मुख्यमंत्री सिद्धारमैया के खिलाफ मोर्चा खोल दिया है।